Guro Kleven Hagen

Guro Kleven Hagen (født 11. mai 1994) er en norsk fiolinist fra Fagernes. Hun er 1. konsertmester ved Operaorkesteret ved Den Norske Opera & Ballett fra januar 2018.Guro Kleven Hagen er Norges yngste konsertmester - musikkultur.no 08.01.2018 Guro Klerven hangen(23) konsertmester, Brått voksen] - A-Magasinet 26. januar 2018

Fra høsten 2012 var hun student av professor Antje Weithaas ved Hanns Eisler Hochschule für Musik i Berlin etter flere års studier ved Barratt Due musikkinstitutt.

I 2010 vant Guro Kleven Hagen Virtuos med Tsjaikovskijs fiolinkonsert, og vant dermed Den norske solistpris og ble norsk deltager i Eurovision Young Musicians der hun fikk 2.-plass. Samme år ble hun også første norske finalist i Menuhin Competition hvor hun vant EMCY-prisen. Hun debuterte med Oslo Filharmonien i 2011 og har vært solist i Tyskland, Russland, Østerrike, Danmark, Sverige, Polen, Israel og Norge.

Kleven Hagen spiller på en fiolin laget av C. Bergonzi (Cremona, Italia) fra ca. 1735-40, også kjent som «Kreisler-Bergonzi» på utlån fra Dextra Musica.

 Priser og utmerkelser 
 Vinner av Virtuos 2010
 Vinner av Den norske solistpris 2010
 2.-plass i Eurovision Young Musicians (2010)
 Finalist i Menuhin-konkurransen, samt vinner av EMCY-prisen (2010)
 Karolineprisen (2011)
 Tildelt Statoils talentstipend innen klassisk musikk (2013)
 Arve Tellefsens Musikerpris (2014)
 Nominert til Spellemannprisen 2017 i klassen klassisk for Fait pleurer les songes sammen med Marianna Shirinyan

 Referanser 

 Eksterne lenker 
 Guro Kleven Hagens offisielle nettside
 Nordic Artists Management
 NRK: Guro til finale i Wien
 NRK: Nå gjelder det for Guro

Kategori:Norske fiolinister
Kategori:Alumni fra Barratt Due musikkinstitutt
Kategori:Vinnere av Karolineprisen
Kategori:Personer fra Nord-Aurdal kommune
Kategori:Fødsler i 1994